8

3. ลักษณะการประกอบธุรกิจ

  1) ประวัติความเป็นมา

การเปลี่ยนแปลงและพัฒนาของบริษัทฯ

บริษัท สินมั่นคงประกันภัย จำกัด(มหาชน) เริ่มเปิดดำเนินธุรกิจมาตั้งแต่วันที่ 27 มกราคม พ.ศ.
2494 ด้วยทุนจดทะเบียนเริ่มแรก 2 ล้านบาท ดำเนินธุรกิจรับประกันวินาศภัย 4 ประเภท ได้แก่
การประกันภัยรถยนต์ การประกันอัคคีภัย การประกันภัยทางทะเลและขนส่ง
และการประกันภัยเบ็ดเตล็ด
บริษัทฯได้จดทะเบียนเพิ่มทุนควบคู่กับความเจริญเติบโตก้าวหน้าของบริษัทฯมาอย่างสม่ำเสมอเพื่อรองรับการขยายตัวของธุรกิจ
จนปัจจุบันมีทุนจดทะเบียน 200 ล้านบาท
บริษัทฯเป็นบริษัทประกันวินาศภัยรถยนต์เป็นหลักแห่งแรกที่ได้รับความไว้วางใจให้จดทะเบียนเข้าเป็นบริษัทรับอนุญาตในตลาดหลักทรัพย์แห่งประเทศไทยในปี
พ.ศ. 2534 และในปีพ.ศ. 2538 บริษัทฯได้รับอนุญาตให้จดทะเบียนเป็นบริษัทมหาชน
เพื่อเป็นการรองรับการขยายตัวและเพิ่มศักยภาพในการบริการของบริษัทฯให้สูงขึ้น
บริษัทฯจึงได้ขยายสาขาและศูนย์บริการอย่างต่อเนื่อง โดย ณ สิ้นปี 2553
บริษัทฯมีสาขาและศูนย์บริการรวม 101 แห่งทั่วประเทศ

ในช่วง 3 ปีที่ผ่านมา บริษัทฯไม่ได้มีการเปลี่ยนแปลงโครงสร้างการถือหุ้น การจัดการ หรือ
การประกอบธุรกิจ อย่างมีนัยสำคัญ สำหรับในปี 2553 บริษัทฯมีพัฒนาการที่สำคัญ
ทั้งในด้านธุรกิจและสังคม ดังนี้

1.
บริษัทฯได้ขยายการบริการด้านสินไหมควบคู่กับการขยายงานด้านการตลาดให้ครอบคลุมพื้นที่ต่างๆในการบริการลูกค้าได้รวดเร็วและเพิ่มขึ้นด้วย
โดยการเปิดสาขา 7 สาขา ได้แก่ สาขาร่มเกล้า สาขาย่อยเดอะสแควร์ สาขาย่อยจัสโก้ บางบอน
สาขาย่อยเอสพละนาด สาขาย่อยประตูเชียงใหม่ (จ.เชียงใหม่) สาขาย่อยหางดง (จ.เชียงใหม่)
และ สาขาย่อยฝาง (จ.เชียงใหม่) ทำให้บริษัทฯมีสาขารวมทั้งสิ้น 94 สาขา ในปัจจุบัน
สามารถให้บริการที่ครอบคลุมพื้นที่ทั่วประเทศ

2. บริษัทฯเป็น 1 ใน 15
สถาบันที่ได้รับความเห็นชอบจากสำนักงานคณะกรรมการกำกับและส่งเสริมการประกอบธุรกิจประกันภัยให้เป็นสถาบันจัดอบรมและออกหนังสือรับรองการผ่านการอบรมตัวแทนประกันวินาศภัย
ในปี 2553 เพื่อรองรับและพัฒนายกระดับมาตรฐานคนกลางประกันภัยตามคำสั่งนายทะเบียน
ที่มีผลบังคับให้คนกลางประกันภัยต้องผ่านการอบรมก่อนขอรับและขอต่อใบอนุญาตเป็นตัวแทนประกันวินาศภัยตั้งแต่วันที่
1 มกราคม 2552 เป็นต้นมา โดยในปี 2553
บริษัทฯได้รับความเห็นชอบให้เป็นสถาบันจัดอบรมและออกหนังสือรับรองการผ่านการอบรมของตัวแทนประกันวินาศภัยได้ทั้งสิ้น
3 หลักสูตร คือหลักสูตรเพื่อขอรับใบอนุญาตเป็นตัวแทนประกันวินาศภัย
หลักสูตรเพื่อขอต่อใบอนุญาตเป็นตัวแทนประกันวินาศภัยครั้งที่ 1 และ
หลักสูตรเพื่อขอต่อใบอนุญาตเป็นตัวแทนประกันวินาศภัยครั้งที่ 2
บริษัทฯได้จัดอบรมตัวแทนของบริษัทฯทั้ง 3 หลักสูตร ในปี 2553 จำนวน 61 ครั้ง ทั่วประเทศ
มีตัวแทนผ่านการอบรมและได้รับการรับรองผ่านการอบรมจากบริษัทฯจำนวนทั้งสิ้น 1,480 คน

9

3. บริษัทฯได้ดำเนินการตามนโยบายการมีส่วนร่วมในการพัฒนาชุมชนและสังคม โดยในปี
2553บริษัทฯได้มอบหมายให้สำนักงานภาคของบริษัทฯทั้ง 4 สำนักงานภาคจัดทำกิจกรรมดูแลสังคม
โดยแต่ละสำนักงานภาคได้ร่วมกับพนักงาน ลูกค้า คู่ค้า
และพันธมิตรทางการค้าของบริษัทฯในแต่ละภาค จัดทำโครงการดูแลสังคมในปี 2553 จำนวน 5
ครั้ง ตามภูมิภาคต่างๆ ดังนี้

ครั้งที่ 1 สินมั่นคงช่วยเหลือผู้ประสบภัยน้ำท่วม

วันที่ 27 ตุลาคม 2553 บริษัท สินมั่นคงประกันภัย จำกัด (มหาชน)
ได้ร่วมบริจาคเงินเพื่อช่วยเหลือผู้ประสบภัยน้ำท่วม เป็นจำนวนเงิน 1 ล้านบาทโดยคุณวีณา
นิรมานสกุล ผู้ช่วยกรรมการผู้จัดการ เป็นตัวแทนมอบให้กับครอบครัวข่าว 3 (ไทยทีวีสีช่อง 3)
โดยคุณสรยุทธ์ สุทัศนจินดา พิธีกรชื่อดังทางช่อง 3 เป็นตัวแทนผู้รับมอบ

ครั้งที่ 2 กิจกรรมของสำนักงานภาคกลางและภาคตะวันออก

วันที่ 28 พฤศจิกายน 2553 สำนักงานภาคกลางและภาคตะวันออก
โดยผู้ช่วยผู้จัดการภาคกลางและภาคตะวันออกได้จัดกิจกรรม “ปั่นจักรยานการกุศล 60
ปีสินมั่นคงประกันภัย” ขึ้นที่ ลานองค์พระปฐมเจดีย์ อำเภอเมือง จังหวัดนครปฐม ไปวัดม่วง
อำเภอบ้านโป่ง จังหวัดราชบุรี ระยะทางไป-กลับ 60 กิโลเมตร
และรายได้จากการจัดกิจกรรมได้มอบและติดตั้งเครื่องกรองน้ำสะอาดให้แก่นักเรียน
โรงเรียนบ้านท่าผักชี อ.เขาฉกรรจ์ จ.สระแก้ว เป็นจำนวนเงิน 52,000 บาท
โดยผู้ช่วยผู้จัดการภาคกลางและภาคตะวันออกพร้อมผู้จัดการสาขาได้เป็นตัวแทนมอบในครั้งนี้

ครั้งที่ 3 กิจกรรมของสำนักงานภาคใต้

วันที่ 28 พฤศจิกายน 2553 สำนักงานภาคใต้ โดยผู้ช่วยผู้จัดการภาคใต้ ได้จัดกิจกรรม “เดิน-วิ่ง
การกุศล สินมั่นคงประกันภัยครบรอบ 60 ปี” ขึ้น ณ สนามหน้าเมือง อำเภอเมือง
จังหวัดนครศรีธรรมราช และรายได้จากการจัดกิจกรรมมอบให้กับโรงเรียนบ้านปากช่อง
ตำบลทางพูน อำเภอเฉลิมพระเกียรติ จังหวัดนครศรีธรรมราช เป็นจำนวนเงิน 96,100
บาทโดยผู้ช่วยผู้จัดการภาคใต้พร้อมผู้จัดการสาขาได้เป็นตัวแทนมอบในครั้งนี้

ครั้งที่ 4 กิจกรรมของสำนักงานภาคตะวันออกเฉียงเหนือ

วันที่ 11 ธันวาคม 2553 สำนักงานภาคตะวันออกเฉียงเหนือ โดยผู้ช่วยผู้จัดการภาคตะวันออก
เฉียงเหนือได้จัดกิจกรรม “การแข่งขันกอล์ฟการกุศล 60 ปี สินมั่นคงประกันภัย (ภาคอีสาน)”
ขึ้นที่สนามกอล์ฟ ภูกระแต อำเภอเมือง จังหวัดนครพนม
และรายได้จากการจัดกิจกรรมได้มอบคอมพิวเตอร์และอุปกรณ์การศึกษา
ให้แก่นักเรียนโรงเรียนบ้านบ่อสะอาด ตำบลเรณูใต้ อำเภอเรณูนคร จังหวัดนครพนม
และโรงเรียนวัดธาตุ ตำบลบ้านดู่ อำเภอนาโพธิ์ จังหวัดบุรีรัมย์ รวมทั้ง 2 โรงเรียน
รวมมูลค่าประมาณ 100,000 บาท
โดยผู้ช่วยผู้จัดการภาคตะวันออกเฉียงเหนือพร้อมผู้จัดการสาขาได้เป็นตัวแทนมอบในครั้งนี้

10

ครั้งที่ 5 กิจกรรมของสำนักงานภาคเหนือ

วันที่ 19 ธันวาคม 2553 สำนักงานภาคเหนือ โดยผู้จัดการภาคเหนือได้จัดกิจกรรม “ เดิน-วิ่ง
มินิมาราธอนฉลองครบรอบ 60 ปี สินมั่นคงประกันภัย” ขึ้น ณ บริเวณสวนริมน่านเฉลิมพระเกียรติ
อำเภอเมือง โดยรายได้จากการจัดกิจกรรมจะมอบให้แก่นักเรียนโรงเรียนชุมชน 17 บ้านนาตาดี
อำเภอนครไทย จังหวัดพิษณุโลก เป็นจำนวนเงิน 51,200 บาท
โดยผู้จัดการภาคเหนือพร้อมผู้จัดการสาขาได้เป็นตัวแทนมอบในครั้งนี้

2)  ภาพรวมการประกอบธุรกิจของบริษัทฯ

  ในการดำเนินธุรกิจรับประกันภัยในปัจจุบัน เป็นที่ยอมรับกันโดยทั่วไปว่า ประเด็นความมั่นคงของ

ผู้ประกอบการ ได้กลายเป็นประเด็นใหญ่
และสำคัญต่อการตัดสินใจในการพิจารณาเลือกซื้อประกันภัยอีกประเด็นหนึ่งของลูกค้า
หลังจากที่มีกรณีบริษัทประกันภัยบางแห่งถูกพักใบอนุญาตในการดำเนินธุรกิจ
สาเหตุจากการขาดสภาพคล่องทางการเงิน บริษัทฯได้ให้ความสำคัญในด้านนี้มาโดยตลอด
ปัจจุบันนี้บริษัทฯ มีระบบการดำเนินการที่มีประสิทธิภาพในเกือบทุกขั้นตอนการทำงาน
เริ่มตั้งแต่ระบบการคัดตัวแทน การพิจารณารับประกันภัย การบริหารจัดเก็บเบี้ยประกันรับ
การจัดการสินไหม การให้บริการ และการลงทุน บริษัทฯ
ได้ดำเนินการตามนโยบายการเจริญเติบโตอย่างมีคุณภาพและเสถียรภาพ โดยยึดหลักธรรมาภิบาล
ทั้งนี้เพื่อให้เกิดความมั่นคงของบริษัท ความเชื่อมั่นของลูกค้า
และภาพลักษณ์ที่ดีของธุรกิจประกันวินาศภัย

3)  โครงสร้างรายได้

  -------------------------------------- -------- ---------- ---------- -------- ---------- -------- ---------- --------
                                         ดำเนิน    %การถือหุ้น   2553                2552                2551       

                                         การโดย   ของบริษัท    ล้านบาท     %        ล้านบาท     %        ล้านบาท     %

  รายได้จากการรับประกันภัย                                                                                          

  - อัคคีภัย                                บริษัท     -          84.76      1.50     80.69      1.67     74.01      1.73

  - ภัยรถยนต์                              บริษัท     -          4,929.97   87.41    4,244.09   87.88    4,067.64   95.06

  - ภัยเบ็ดเตล็ด                            บริษัท     -          380.07     6.74     364.46     7.55     365.86     8.55

  - ภัยทางทะเล                            บริษัท     -          5.32       0.09     5.13       0.11     4.52       0.10

  รวมรายได้จากการรับประกันภัย                                    5,400.12   95.75    4,694.37   97.21    4,512.03   105.44

  รายได้จากการลงทุน                                                                                               

  -ดอกเบี้ยและเงินปันผล                      บริษัท     -          141.17     2.50     143.65     2.97     180.97     4.23

  -กำไรจากการขายหลักทรัพย์                  บริษัท     -          98.53      1.75     (8.78)     (0.18)   (413.82)   (9.67)

  รวมรายได้จากการลงทุน                                         239.70     4.25     134.87     2.79     (232.85)   (5.44)

  รวมรายได้จากการรับประกันภัยและจากการลงทุน                       5,639.82   100.00   4,829.24   100.00   4,279.18   100.00
  -------------------------------------- -------- ---------- ---------- -------- ---------- -------- ---------- --------